კუმიჰო
კუმიჰო ან გუმიჰო ანუ ცხრაკუდა მელა (კორ. 구미호 ან კორ. 九尾狐) — არსება, რომელიც გვხვდება აღმოსავლეთ აზიის ხალხურ ზღაპრებში, კორეულ ლეგენდებსა და კულტურაში. მას თავისუფლად შეუძლია გარდაიქმნეს ლამაზ ქალად, რომლის მიზანი კაცების ცდუნება და მათი ღვიძლის ან გულის ჭამაა (ლეგენდის მიხედვით). არსებობს უამრავი ზღაპარი კუმიჰოს შესახებ, რომელთაგან რამდენიმე გვხვდება კორეული ზეპირი ლიტერატურის ენციკლოპედიურ კრებულში (კორ. 한국 구비문학 대계/韓國口碑文學).